
COPERTA I - manşeta interioară 




VASILE MAIEREAN. 

Şeful 

Centrului Naţional de Cifru 

şi Transmisiuni Cifrate 
( Cifrul de Stat al României) 
în perioada 
1990 - 2004. 

"Una dintre primele acceptări 
pe plan internaţional a 
independenţei de stat a României 
a fost făcută 
prin intermediul diplomaţiei discrete, 
respectiv în domeniul cifrului". 

„Fără patetism, 
anecdotică, 
sau spionomanie agresivă, 

vom încerca 
să vă dăm şi posibilitatea 
de a privi printr-o crăpătură a uşii 
în spatele căreia 
se ţes combinaţiile informative. 
Pentru a dezvălui 
cu maximă obiectivitate 
dimensiunea 
şi efectele acestor acţiuni 
vom folosi doar 
informaţii certe, 
mărturisiri credibile 
şi fapte reale ". 



COPERTA IV- manşeta interioară 




DAN TOMA DULCIU 

- expert criptolog; 
- cercetător istoric arabist. 

"Avem, prin urmare, 
cărţi scrise pe 
româneşte 
în secoli în care 
nici nu îndrăzneam 
să bănuim 
că existăm 
măcar noi înşine ". 




Scriere criptică 
aflată pe o piatră tombală 
la 

Mănăstirea Viforâta. 



Inedită şi incitantă investigare 
a culturii secretului la români. 



Lucrarea "O istorie a criptologiei româneşti", elaborată de Vasile Maierean 
şi Dan Dulciu, imprimată în condiţii grafice excelente, de editura RAO, la renumita 
tipografie Arta Grafică, este una dintre rarele cărţi ale căror mesaje fundamentale se 
bazează pe adevărurile unor documente incontestabile. 

Apariţia ei a constituit un eveniment editorial de referinţă, oferind 
istoriografiei naţionale o operă de pionierat: tratarea într-o viziune enciclopedică a 
evoluţiei criptologiei româneşti şi, totodată, prin această proiecţie, o prezentare cu 
maximă imparţialitate a unor importante şi, de multe ori, controversate episoade ale 
istoriei românilor. 

în Prefaţă, profesorul universitar doctor Gheorghe Buzatu, recomandă, 
girând cu incontestabila domniei sale competenţă acest studiu, al cărui succes se 
datorează atât modului minuţios şi pasionat al tratării subiectelor, din perspectiva 
inedită oferită de documente aparţinând domeniului criptologie, cât şi solidei 
expertize în materie a autorilor. Vasile Maierean a fost, timp de 14 ani, şef al 
Centrului Naţional de Cifru şi Transmisiuni Cifrate (Cifrul de Stat al României), iar 
Dan Dulciu este filolog arabist, cu studii la Cairo şi expert criptolog. 



Cartea pune în valoare o vastă bibliografie referitoare la scrieri secrete, 
cifruri şi coduri, lucrări cunoscute sau inedite de istorie, arheologie, filologie, 
matematici aplicate, dar şi evenimente, fapte, invenţii şi inventatori, un autentic 
CORPUS al scrierii criptice pe teritoriul României. Sunt scoase la lumină artefacte 
şi documente rare, care sunt analizate cu atenţie, reţinându-se, structurate şi 
sistematizate metodic, aspectele esenţiale. Ele devin astfel accesibile cititorului, 
căruia i se oferă şi posibilitatea emiterii propriilor opinii în privinţa evenimentelor 
devoalate. 

Fiind prima lucrare autohtonă de sinteză consacrată secretului ca 
instituţie fundamentală în istoria civilizaţiei, aflat într-o conexiune probatoare 
şi cu "protocronismul" neaoş românesc, inclusiv în domeniul ideografîei şi 
criptografiei, studiul abordează evoluţia dictaturii secretului, pe care politica a 
impus-o ca important instrument al guvernării. 

Parcurgând toate etapele apariţiei şi dezvoltării, pe teritoriul României, a 
scrierilor criptice, studiul nu reprezintă doar derularea în premieră a istoriei 
criptologiei româneşti, ci este şi o readucere în actualitate a unor adevăruri pe 
care diferite forţe oculte le doresc ascunse, ignorate sau expediate în derizoriu. 

în primul rând este vorba de realităţi ce atestă, prin mărturii criptice, primatul 
civilizaţiei umane pe teritoriul cuprins între frontierele actuale ale României. 
Pornind de la tăbliţele de lut ars de la Tărtăria, mai vechi cu un mileniu decât 
monumentele scrierii sumeriene, sunt prezentate, pe rînd, monumente grafice de 
dincolo de neolitic, scrieri rupestre anterioare creştinismului, scrierea dacilor, 
apreciată de unii specialişti ca fiind folosită înaintea scrierii latine, începuturile 
criptografiei româneşti moderne în vremea lui Alexandru Ioan Cuza, precum şi 
contribuţiile românilor la dezvoltarea criptologiei, cum ar fi folosirea codurilor cu 
supracifrare, în timpul Primului Război Mondial. 



în plus, se dezvăluie modul în care istoria românilor a fost, în multe situaţii, 
influenţată de utilizarea unor cifruri şi coduri, de decriptarea lor sau de divulgarea 
secretelor mesajelor transmise prin intermediul acestora. Sunt aduse în atenţie 
confruntarea permanentă dintre criptografie şi criptanaliză, acţiunile serviciilor de 
spionaj pentru interceptarea comunicaţiilor şi activitatea lor de decriptare a 
cifrurilor şi a codurilor. 

Punctual, dintre subiectele incitante ale cărţii sunt demne de remarcat: 

- scrierea dacilor; 

- tăbliţele de la Sinaia; 

- scrisoarea lui Neacşu din Câmpulung; 

-„Cabinetul Negru" în perioada lui Constantin Brâncoveanu şi în cea a 
lui Alexandru Ioan Cuza; 

prezenţa expertizei de tehnică a conspiraţiilor, proprie 
francmasoneriei, în activităţile clandestine ale organizaţiilor şi societăţilor 
secrete româneşti, în prima jumătate a secolului al XlX-lea; 

- triplul spion Manuc Bei; 

- Eminescu şi incidentul Guillaume; 

- reţelele de spionaj descoperite de contraspionajul românesc, cu o 
justificată notă agravantă când este vorba de cele derulate în interiorul 
Palatului Poştelor; 

- vulnerabilitatea cifrurilor şi codurilor armatei române în Primul şi în 
al Doilea Război Mondial. 

O notă aparte este prezentată de ineditul capitolelor care tratează efectele 
similare, dezastruoase asupra destinului românilor, determinate de modul cum au 
fost exploatate, de către regele Carol I, telegramele cifrate primite de la marele 
duce Nikolai, în august 1877 şi, de către regele Mihai I, o telegramă cifrată 
adresată de sovietici mareşalului Ion Antonescu, în august 1944. 



în contextul prezentării problematicii structurilor specializate din 
epoca modernă, în diferite state ale lumii, referitoare la introducerea mijloacelor şi 
metodelor de concepere a unor cifruri inexpugnabile, merită a fi urmărite cu interes 
pasajele în care sunt înfăţişate subiecte precum: cifrurile indecriptabile, 
criptografia cuantică şi proiectul "Clipper". 

Ultimul capitol, intitulat "Provocările începutului de mileniu; Serviciile de 
informaţii şi «criptarea subliminală", este o minuţioasă analiză a lumii 
contemporane şi a implicărilor majore ale serviciilor de "intelligence" în toate 
"sfidările" acestui început de mileniu la adresa omenirii, oferită de profesionişti 
având decenii de experienţă în obţinerea şi gestionarea informaţiilor secrete. 

Autorii precizează de la început: "Fără patetism, anecdotică sau 
spionomanie agresivă, vom încerca să vă dăm şi posibilitatea de a privi printr- 
o fantă a uşii, în spatele căreia se ţes combinaţiile informative, întotdeauna 
criptate pentru lumea neiniţiaţilor. Vom dezvălui unele din metodele folosite, 
dimensiunile şi efectele acestor acţiuni, apelând doar la informaţii certe, 
mărturisiri credibile şi fapte reale ?f . 

în judecata finală de valoare, expusă cu nuanţată acurateţe de inspirata 
Postfaţă a cărţii, semnată de unul dintre cei mai autorizaţi experţi români 
contemporani ai lumii informaţiilor, generalul de brigadă (r) Aurel I. Rogojan, 
se concluzionează: "Mesajele "subliminale" ale lucrării induc subiecte grave de 
reflecţie (...). Constatările şi predicţiile îngrijorătoare în ceea ce priveşte pericolul 
reprezentat de capcana "criptării electronice" pentru libertatea individului, pentru 
suveranitatea naţiunilor şi securitatea statelor, cărora globalizarea le estompează, 
până la dispariţie, caracteristicile esenţiale, fac ca opera autorilor să fie şi un 
binevenit pretext pentru a avertiza umanitatea că "1984" al lui Orwell, în întreaga 
lui monstruozitate, abia de se întrezăreşte la orizont". 




Lansarea cărţii, în iunie 2010, a fost onorată de prezenţa a numeroşi 
specialişti de vârf din sfera serviciilor de informaţii, dar şi din alte domenii. 
Aprecierea pentru autori si munca lor a fost subliniată cu această ocazie şi de 
participarea la eveniment a gen. Iulian Vlad, a gen. Mihai Caraman, a gen. 
Victor Marcu şi a altor "nume de legendă" ale serviciilor secrete româneşti, ca şi 
de opiniile exprimate în faţa invitaţilor de prof. univ. dr. Dan Zamfirescu, dr. Ion 
Constantin şi gen. Aurel I. Rogojan. (Filmul desfăşurării întregului eveniment 
poate fi vizionat pe Internet la adresa: roncea.ro/tag/vasile-maierean/). 

Ioan Gătea 



